
ОБЕКТ 

ЯЗОВИР „БОГДАНЦИ“, РАЗПОЛОЖЕН В ПОЗЕМЛЕН ИМОТ С ИДЕНТИФИКАТОР 04666.16.25 В ЗЕМЛИЩЕТО НА СЕЛО БОГДАНЦИ 
И

ЯЗОВИР „КАРА МИХАЛ“, РАЗПОЛОЖЕН В ПОЗЕМЛЕНИ ИМОТИ С ИДЕНТИФИКАТОР 36333.22.205, 36333.22.206 И 36333.3.58 В ЗЕМЛИЩЕТО НА СЕЛО КАРА МИХАЛ

ОБЩИНА САМУИЛ
І. Цели на концесията


	Административно-организационните и социално-икономически условия и особености на обстановката в страната и региона определят, в своята съвкупност, най-съществените причини и основните цели на решението за отдаване на концесия на въпросната система от хидромелиоративни съоръжения:
1. Необходимостта от съхраняване на съвкупността от хидромелиоративни съоръжения в региона, като функционално годна за експлоатация взаимносвързана система, осигуряваща нормалния и безопасен отток и използване на водите, в т.ч. при екстремни ситуации.
2. Необходимостта от редовна целенасочена технологична поддръжка и ремонт на основните функционални съоръжения на язовирите.
3. Обстоятелството, че двата язовира последователно използват определен воден ресурс, което определя зависимост между експлоатационните режими, условията за нормална и безопасна експлоатация и характеристиките на евентуалните стопански дейности.
	4. Проблемите, свързани с променящите се условия и социално-икономическите функции на общините, както и с неблагоприятната социално-икономическа ситуация за структурите на местното самоуправление, определящи затрудненията на Община Самуил да поддържа самостоятелно редица дейности и обекти.
5. Необходимостта от запазване на определен обем от социални дейности, в т.ч. чрез реализация на част от имуществото на Общината и насочването на ресурси към по-малък брой социално значими дейности и/или обекти.
6. Предоставяне на възможности за реализация на конкретни дейности и/или проекти от малкия и среден бизнес в региона, с което ще бъде стимулирано привличането на частни финансови и технологични ресурси, както и евентуални иновативни решения, свързани с използването  и технологичната поддръжка на язовирите.
7. Социалният ефект, в резултат на:
· разкриването на нови работни места в дейностите по използването и технологичната поддръжка на язовирите и свързаните с тях съоръжения;
· възможностите за използването на язовирите и техните околности за индивидуален риболов и спортно-туристически мероприятия;
[bookmark: _Hlk110520386]	-  ангажиментът на концесионера да осигурява ежегодно финансиране на социални дейности и/или мероприятия.

ІІ. Правни обстоятелства, свързани със собствеността, ползването и нормалната техническа  експлоатация на обекта.

С оглед на технологичните и функционални характеристики, необходимостта от компетентна техническа експлоатация и възможностите за използване на обекта на концесията – язовири и свързаните с тях съоръжения, разположени в поземлен имот с идентификатор 04666.16.25 в землището на село Богданци, община Самуил и поземлени имоти с идентификатор 36333.22.205, 36333.22.206 и  36333.3.58 в землището на село Кара Михал, община Самуил,  предметът на концесията трябва да включва:
	- техническа експлоатация, текущо поддържане и ремонт на язовирите и свързаните с тях съоръжения;
	- извършване на стопански дейности, които не променят предназначението на обекта и неговите функции като елемент от системата на хидромелиоративните съоръжения в района, не увреждат неговите елементи, не са свързани с опасности за околната среда, човешкото здраве и имуществото на други лица и не са забранени от действащото законодателство – рибовъдство, напояване, индивидуален и спортен риболов, туристическа, почивна и спортна дейност.
[bookmark: _Hlk108188904]	Особеностите и характера на дейностите, които може да се реализират в обекта, както и изискванията, мотивирани в Закон за концесиите (ЗК) и в становищата на компетентни държавни органи, определят като най-адекватна форма за предоставяне на посочените дейности – концесията за строителство (вж. чл. 7 и 10 от ЗК).
	Ориентацията към отдаване на обща концесия за двата язовира се определя от:
[bookmark: _Hlk108188857]	а) свързаността между язовирите (разположени един след друг на река Сазлийка), която определя последователно ползване на един и същ воден ресурс, а оттам – зависимости между експлоатационните режими и проблеми при осигуряване на  условията за нормална и безопасна експлоатация;
[bookmark: _Hlk108189134]б) зависимостта (в резултата от мотивираните в т. а особености) между възможностите за организиране на стопански дейности в двата язовира, определяща взаимно влияние върху характеристиките и ефективността на стопанската дейност, респ. противоречия между концесионерите (наемателите) на обектите (в случай, че бъдат отдадени поотделно);
в)възможностите за оптимизация на някои разходи при обща концесия, което ще подобри ефективността на стопанската дейност и ще даде възможност на участниците в процедурата за определяне на концесионер да предложат по-добри за община Самуил оферти.
	Оценяваните язовири са собственост на Община Самуил – вж. Актове за публична общинска собственост №№ 3503/19.06.2019 г.,  3634/10.09.2019 г., 3635/10.09.2019 г. и 3636/10.09.2019 г. 

Оценявания обект и земите, върху които е разположен:
1. Не са обект на претенции спрямо собствеността на Общината по реда на действащото законодателство.
2. Не са обременени с ипотеки и ограничени вещни права.
3. Не са предмет на договори за предоставяне на водни ресурси или за осъществяване на дейности в оценявания обект от други физически и/или юридически лица.
4. Не са включени в капитала на търговски дружества или в имуществото на дружества или други форми на съвместна дейност по ЗЗД.
5. [bookmark: _Hlk108101891]Очакваните стопански и инвестиционни дейности не са обект на ограничения по реда на действащото екологично законодателство.
6. Очакваните стопански и инвестиционни дейности не са обект на ограничения по реда на действащото законодателство за защита на културното и архитектурно наследство.
Обстоятелствата, формулирани в т.т. 1, 2, 3, 4, 5 и 6, са потвърдени от собственика – Община Самуил с Декларация и със следните документи :
[bookmark: _Hlk108102081]- Удостоверение № РД-12-02-764-1/14.06.2022 г. на Общинска служба по земеделие - Исперих – за липса на реституционни претенции към язовира в с. Богданци;
[bookmark: _Hlk108097339]- Удостоверение № РД-12-02-765-1/14.06.2022 г. на Общинска служба по земеделие - Исперих – за липса на реституционни претенции към язовира в с. Кара Михал;
[bookmark: _Hlk108097423][bookmark: _Hlk108102172]- Удостоверение № 08-06-002-001/13.06.2022 г. на Областния управител на Област Разград – че за поземлен имот с идентификатор 04666.16.25 не е съставен акт за държавна собственост;
[bookmark: _Hlk108097462]- Удостоверение № 08-06-003-001/13.06.2022 г. на Областния управител на Област Разград – че за поземлен имот с идентификатор 36333.22.205 не е съставен акт за държавна собственост;
[bookmark: _Hlk108097502][bookmark: _Hlk108102250]- Удостоверение № 08-06-003-002/13.06.2022 г. на Областния управител на Област Разград – че за поземлен имот с идентификатор 36333.22.206 не е съставен акт за държавна собственост;
- Удостоверение № 08-06-003-003/13.06.2022 г. на Областния управител на Област Разград че за поземлен имот с идентификатор 36333.3.58 не е съставен акт за държавна собственост;
[bookmark: _Hlk108097635][bookmark: _Hlk108102764]- Удостоверение № 623/27.06.2022 г. на „Напоителни системи“ ЕАД-  Клон „Долен Дунав“ – че язовира в землището на с. Кара Михал не е включен в капитала на „Напоителни системи“ ЕАД;
[bookmark: _Hlk108097818][bookmark: _Hlk108097684]- Удостоверение № 624/27.06.2022 г. на „Напоителни системи“ ЕАД– Клон „Долен Дунав“ –  че язовира в землището на с. Богданци не е включен в капитала на „Напоителни системи“ ЕАД;
[bookmark: _Hlk108102887]- Удостоверение № 2462/21.06.2022 г. на Кметство с. Кара Михал, Община Самуил – че в кметството не са налични документи за поземлените имоти, в които е разположен язовира;
- Удостоверение № 39/20.06.2022 г. на Кметство с. Богданци, Община Самуил – че в кметството не са налични документи за поземлените имоти, в които е разположен язовира;
[bookmark: _Hlk108097940][bookmark: _Hlk108103035]- Удостоверение № И-2538/23.06.2022 г. на Регионална инспекция по околната среда и водите – Русе – че поземления имот, в който е разположен язовир „Богданци“, не попада в границите на защитени територии и/или в границите на защитени зони;
- Удостоверение № И-2537/23.06.2022 г. на Регионална инспекция по околната среда и водите – Русе че поземлените имоти, в които е разположен язовир „Кара Михал“, не попада в границите на защитени територии и/или в границите на защитени зони;
- Удостоверение № РД-03-109/17.06.2022 г. на Исторически музей – Исперих – че на територията на поземлен имот 04666.16.25 не са констатирани видими недвижими културни ценности или такива с архитектурно значение.
[bookmark: _Hlk109309983]- Удостоверение № РД-06-133/20.07.2022 г. на Исторически музей – Исперих – че на територията на поземлени имоти 36333.22.205, 36333.22.206 и 36333.3.58 не са констатирани видими недвижими културни ценности или такива с архитектурно значение.
Законът за водите (ЗВ) в своя чл. 20 ал. 1 предполага определяне на места за общо ползване на водите и водните обекти (вж. чл. 20 ал. 1 т. 1) и на права за ползване на водите в язовирите – общинска собственост (чл. 20 ал. 1 т. 2 от ЗВ), но не конкретизира достатъчно ясно и еднозначно изискванията в тези направления. С оглед на социално-икономическата ситуация, степента на развитие на поливното земеделие в района и ресурсите на язовирите може да се предполага, че изискванията на Община Самуил няма да бъдат проблем за технологичната поддръжка и нормалната експлоатация на съоръженията, както и да изискват някакви специални инвестиции.
Съществена съвкупност от задължения на собственика на язовирите произтича от изискванията на Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние - ДВ, бр. 9 от 31.01.2020 г. (наричана по-нататък Наредбата). 
С оглед на мотивираната в разд. А ориентация на Общината към предоставяне на редица дейности и/или обекти за по-ефективна експлоатация и невъзможността за поддържане на специализиран персонал и техника, смятаме за целесъобразно собственикът (Община Самуил) да предостави изцяло своите права и задължения по посочената по-горе Наредба на бъдещия концесионер, правни възможности и основания, за което дава чл. 20 ал. 5 от Закона за водите.
Целесъобразно е условията на концесията да включат и принципен ангажимент на концесионера за поемане и на други задължения, възникващи от нормативни актове, свързани с приложението на ЗВ или на евентуалните изменения в действащото законодателство по тези проблеми. Още повече, че практиката в тази област се конкретизира постоянно и трудно може да бъде предвидена детайлно.
Пример за подобна конкретизация са измененията на Закона за водите, въвеждащи в процеса на техническа експлоатация на язовирите нов субект – „оператор на язовирна стена”, който по определението на закона е „физическо лице хидроспециалист или юридическо лице, което разполага със служител хидроспециалист”. Очевидно се регламентират (макар и минимални)  изисквания към квалификацията на конкретните лица, осъществяващи организацията на дейностите по техническата експлоатация, поддръжка и ремонт на съоръженията, което ще бъде свързано с определени разходи.
В този смисъл, е справедливо да се предвидят годишни разходи на концесионера за осъществяване на текуща поддръжка и ремонт на язовирите, прилежащите им системи и съоръжения, както и за поддържане на екологичните системи, свързани с функционирането и съоръженията на язовирите.
По наше мнение, добра основа за определяне стойността на дейностите по експлоатацията на язовирите дават стойностите на амортизационните норми за основен ремонт, регламентирани с действащото през 80-те години законодателство. До голяма степен тези средства (в рамките на 0,7 до 2 % годишно от първоначалната стойност на обекта) позволяват нормално и своевременно поддържане и ремонт на съоръженията, което е най-същественото условие за нормалната, безопасна и съобразена с екологичните изисквания експлоатация, в т.ч. и при евентуалните стопански дейности, осъществявани в язовира. Между другото въпросните нормативи (вж. Наредба за амортизационните норми – ДВ бр. 51/1987 г.) дават една сравнително точна, конкретизирана в зависимост от характеристиките на съоръженията, основа за прогнозиране на срока на съществуване и разходите за поддържане и възпроизводство на дадения обект.
Най-съществени особености при осъществяване на правата и задълженията на страните по договора за концесия
	Предложението относно основните права и задължения при концесията (вж. разд. V – Основни права и задължения при концесията) синтезира, в тяхната взаимна връзка, най-съществените условия за реално, справедливо и ефективно осъществяване на концесията на язовирите при посочените в разд. А особености и изисквания. Основната цел е да се осигури за целия 
период на концесията цялостен, категоричен и съобразен с изискванията на действащото законодателство ангажимент за извършване на необходимите дейности по техническата експлоатация, поддържане и ремонт на язовирите и свързаните с тях съоръжения от концесионера и с негови ресурси. Поемането на подобни сложни и потенциално променливи задължения (изискващи в т.ч. съобразяване с текущите изисквания на редица компетентни органи) предполага останалите ангажименти към концедента да са сравнително малки и лесни за отчитане и контрол. В този смисъл в Обосновката на концесията са предложени следните елементи, формиращи предложението на участника в процедурата:
·  Декларация за поемане на правата и задълженията по техническата експлоатация на язовирите, язовирните стени и съоръженията към тях.
- Предложение за стойност на годишното концесионно възнаграждение.
- Инвестиционна програма, конкретизираща концепцията на концесионера, за изграждане и/или реконструкция и модернизация на технологични и инфраструктурни съоръжения (в т.ч. пътища, площадки, зелени площи, трайни насаждения), осигуряващи:
- условия за нормална и безопасна експлоатация и поддържане на язовира;
- условия и възможности за организиране на туристически, почивни и спортни дейности и мероприятия.
Инвестиционната програма включва разпределение на общата инвестиция по отделни инвестиционни проекти (обекти, съоръжения и др.), както и по години. Срокът за изпълнение на инвестиционната програма е 2 години, считано от началото на концесията.
Инвестициите, пряко свързани с дейността „рибовъдство” не следва да се приемат като елемент на настоящото предложение, тъй като не променят първоначалните параметри на обекта – предмет на концесията.
[bookmark: _Hlk110492706]Санкциите за неизпълнение на посочените задължения (освен прекратяването на концесията по реда на т. 6.4 от Основните права и задължения при концесията) също трябва да бъдат опростени, еднозначни и лесни за контрол.
Предвидили сме санкция за закъснение при изплащане на концесионното възнаграждение (вж. т. 8.4 от Основните права и задължения при концесията) в размер на законната лихва за периода след крайния срок за заплащане, съгласно т. 8.2 (31.03. на годината, за която е дължимо плащането). Закъснението с шест месеца от посочения по-горе срок може да бъде основание за прекратяване на концесията.
За неизпълнение на инвестиционни мероприятия, елементи от инвестиционното предложение на концесионера, концедентът може да прекрати договора едностранно (т. 5.1.4 от Основните права и задължения при концесията). Възможно е да се предвиди и парична санкция в размер на процент от нереализираните инвестиции, включени в инвестиционното предложение на концесионера.
Редът за решаване на споровете между страните трябва да включва в договора най-малко следните условия:
- всички спорове между страните се уреждат със споразумение между тях. Ако такова не може да бъде постигнато, споровете се разрешават в съответствие с действащото в Република България законодателство, пред съответния компетентен съд.     
- за неуредените в договора въпроси се прилагат разпоредбите на действащото в Република България законодателство.
	При изтичане или прекратяване на договора концесионерът е длъжен да предаде язовирите и свързаните с тях технологични и инфраструктурни съоръжения, в техническо и функционално състояние, отговарящо на срока на съществуването им и гарантиращо нормалната и безопасната им експлоатация (вж. т. 5.4 от Основните права и задължения при концесията).
	Основен показател за подобно състояние ще бъдат становищата и предписанията на компетентните органи и специализирани фирми, осъществяващи контрол и/или специализирани дейности, свързани с техническата експлоатация, поддържане и ремонт на съоръженията, в съответствие със законодателството, действащо към момента на предаването на язовирите. Напр. в настоящия момент подобно състояние би следвало да съответства на регламентираното в чл. 50 т. 1 на Наредбата изправно техническо състояние.
	При едностранно прекратяване на договора по вина на концесионера или при прекратяване по инициатива на концесионера е целесъобразно да се предвиди обезщетение, дължимо от концесионера, формирано от концесионното възнаграждение за период от една година и стойността на очакваните годишни разходи за текуща поддръжка и ремонти на язовирите и прилежащите им съоръжения (вж. т. Е от разд. VІ на настоящата разработка).

[bookmark: _Hlk94164525]ІІІ. Основни характеристики на обекта на концесията.

[bookmark: _Hlk110427349]Язовир „Богданци“

· [bookmark: _Hlk110493021][bookmark: _Hlk110427124]съгласно АПОС № 3503/19.06.2019 г. на Община Самуил - Язовир, разположен в поземлен имот с идентификатор 04666.16.25 с площ 281592 кв.м. по Кадастралната карта и кадастролните регистри на с.Богданци,община Самуил, област Разград, при граници на имота, съвпадащи с границите по скицата: поземлени имоти с идентификатор 04666.16.13, 04666.16.1, 04666.16.11, 04666.16.14, 04666.16.10, 04666.16.9, 11449.48.18, 11449.48.17, 11449.48.13, 11449.48.14, 52341.21.103, 04666.16.12 и 04666.11.47.

Язовир „Кара Михал“ включва:

· [bookmark: _Hlk110427534][bookmark: _Hlk110427668][bookmark: _Hlk110427829][bookmark: _Hlk110428431]съгласно АПОС № 3634/10.09.2019 г. на Община Самуил - Язовир, разположен в поземлен имот с идентификатор 36333.22.205  с площ 410954 кв.м. по  Кадастралната карта и кадастролните регистри на на с.Кара Михал, община Самуил, област Разград, при граници на имота, съвпадащи с границите по скицата: поземлени имоти с идентификатор 36333.29.71, 36333.29.70, 36333.29.6, 36333.27.69, 36333.26.12, 36333.26.11, 36333.26.9, 36333.26.8, 36333.26.7, 36333.26.10, 36333.35.63, 36333.22.12, 36333.22.11, 36333.35.62, 36333.22.10, 36333.22.9, 36333.22.100, 36333.22.8,  36333.22.7, 36333.22.6, 36333.22.5, 36333.22.4,  36333.22.3,  36333.22.2, 36333.22.107, 36333.22.67, 36333.22.1, 36333.3.57, 36333.22.206, 36333.22.204, 36333.22.15 и 36333.29.75.
· [bookmark: _Hlk110428535][bookmark: _Hlk110428455]  съгласно АПОС № 3635/10.09.2019 г. на Община Самуил, област Разград  - поземлен имот с идентификатор 36333.22.206 с площ от 4449 кв.м.,  начин на трайно ползване: за брегоукрепителни и брегозащитни системи и съоръжения за предпазване от вредното въздействие на водите, по  Кадастралната карта и кадастролните регистри на на с.Кара Михал, община Самуил, област Разград, при граници на имота, съвпадащи с границите по скицата: поземлени имоти с идентификатор 36333.22.205, 36333.3.57, 36333.10.40 и 36333.22.204.
·    съгласно АПОС № 3636/10.09.2019 г. на Община Самуил, област разград  - поземлен имот с идентификатор 36333.3.58 с площ от 8557 кв.м.,  начин на трайно ползване: за брегоукрепителни и брегозащитни системи и съоръжения за предпазване от вредното въздействие на водите, по  Кадастралната карта и кадастролните регистри на на с.Кара Михал, община Самуил, област Разград,  при граници на имота, съвпадащи с границите по скицата: поземлени имоти с идентификатор 36333.3.57, 36333.3.59, 36333.3.55 и 36333.10.40.

ІV.Възможности за извършване на стопански дейности в обекта на концесията – рибовъдство, напояване, индивидуален и спортен риболов, туристическа дейност.


V.Основни условия и елементи на концесията, включително основни права и задължения на страните по концесионния договор.
1. Предмет на концесията 
Община Самуил предоставя концесия за строителство, експлоатация и поддържане на обект – язовир „Богданци“, разположен в поземлен имот с идентификатор 04666.16.25 в землището на село Богданци и язовир „Кара Михал“, разположен в поземлени имоти с идентификатор 36333.22.205, 36333.22.206 и 36333.3.58 в землището на село Кара Михал
2. Срок на концесията – 20 години.
3. Начин на определяне на концесионера – чрез провеждане на открита процедура по реда на гл. ІІІ от Закона за концесиите (ЗК).
4. Предмет на концесията:
- техническа експлоатация, текущо поддържане и ремонт на язовирите и свързаните с тях съоръжения;
- извършване на стопански дейности, които не променят предназначението на обекта и неговите функции като елемент от системата на хидромелиоративните съоръжения в района, не увреждат неговите елементи, не са свързани с опасности за околната среда, човешкото здраве и имуществото на други лица и не са забранени от действащото законодателство – рибовъдство, напояване, индивидуален и спортен риболов, туристическа, почивна и спортна дейност.
5. Основни права и задължения на концесионера:
5.1. Да използва обектите добросъвестно, съгласно тяхното предназначение и дейностите, за които е предоставена концесията, като не допуска действия които могат да доведат до икономическа неизгодност на бъдещата му експлоатация, както и да не променя по какъвто и да било начин предназначението на язовирите.
5.1.1. Да не извършва и да не допуска извършването на незаконно строителство на концесионната територия.
5.1.2. Да съгласува предварително с концедента извършването на строителство и подобрения на концесионната територия.
5.1.3. Да изпълни дейностите, предвидени в инвестиционното предложение, по начина и в сроковете, договорени с концедента.
5.1.4. Неизпълнението на дейностите, в сроковете, предвидени в инвестиционното предложение, е основание за едностранно прекратяване на договора от страна на концедента.
5.2.  Да ползва язовирите, като осъществява в тях дейностите, регламентирани в концесионната документация, както и всички други дейности, които не противоречат на условията на концесионния договор и не са забранени от действащото законодателство. Да организира и извършва всички дейности в съответствие с изискванията на действащото законодателство.
5.3. Да ползва съоръженията на язовирите и изградената инфраструктура.
5.4. 	Да предаде язовирите и свързаните с тях технологични и инфраструктурни съоръжения на собственика, при изтичане на срока и при прекратяване на концесията, в техническо и функционално състояние, отговарящо на срока за съществуването им и гарантиращо нормалната и безопасната им  експлоатация.
5.5. Да заплаща на концедента дължимото концесионно възнаграждение при условия и срокове, договорени между страните.
     5.5.1 Да осигури ежегодно парични средства за организиране и провеждане на социални дейности насочени към социалните потребности на жителите на Община Самуил, на стойност, определена от предложението на Концесионера, но не по-малка от 3 000 лв., без ДДС в срок до 31.03. на текущата година. За първата и последна година на концесията, концесионерът дължи на концедента парични средства - пропорционално за периода от време от годината, през която концесионния договор е действал. За първата година концесионера дължи сумата, платима в тримесечен срок от датата на сключване на договора.
     5.5.2. Актуализация на средствата по т.5.5.1 се извършва с положителния индекс на цените и инфлацията на Националния статистически институт със стойността на средната инфлация за предходната годината. Актуализацията се извършва до 28.02.на годината. 
5.5.3. За закъснение при изплащане на средствата по т.5.5.1 Концесионерът дължи санкция в размер на законната лихва за периода след срока, посочен в т.5.5.1. за срока на просрочието. 
5.6. Да не прехвърля на трети лица правата и задълженията по концесионния договор, както и да не предоставя на трети лица права върху обекта на концесията, и да не го обременява с вещни тежести (ипотека, залог и др..
5.7. Да изпълнява изцяло всички задължения на собственика по експлоатацията и ползването на язовирите, хидротехническите и инфраструктурните съоръжения, регламентирани в Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние - ДВ, бр. 9 от 31.01.2020 г. и да съобразява дейността си с действащото законодателство.
5.7.1. Към момента на подписване на концесионния договор концесионерът трябва да отговаря на изискванията за оператор на язовирна стена, съгласно пар. 1 ал. 1 т. 95 от Допълнителните разпоредби на Закона за водите, или да има договор за извършване на дейностите, предвидени в чл. 138 от Закона за водите, с друго лице отговарящо на изискванията за оператор на язовирна стена.
5.8. Да осигури средства за ремонт на язовирите, обслужващите ги съоръжения и инфраструктура, в размера, посочен във Финансово-икономическия анализ (12 400 лв., без ДДС), за изразходването на които да предоставя отчет на концедента.
5.8.1. Средствата по т. 5.8 могат да се изразходват изцяло през  годината, в която са отчислени 
или
част от тях да се изразходват авансово за реализацията на по-мащабни работи и/или съоръжения, след което да се добавят към текущите разходи за поддръжка и ремонт през следващите три години


или
част от тях да се оставят за изразходване през следващите три години за реализацията на по-мащабни работи и/или съоръжения, при което се приспаднат от общите разходи за поддръжка и ремонт през годината, в рамките на която са изразходвани.
5.8.2. Стойността по т. 5.8 се актуализира по споразумение между страните и на основата на анализ на цените на строителните работи, чрез които се осъществява текущо поддържане и ремонт на язовирните стени и другите съоръжения, свързани с нормалната и безопасна експлоатация на обекта.
5.9. До 31.01. на всяка календарна година да подава декларация за изпълнението на следните текущи ежегодни мероприятия:
· При наличие на слягания, коловози, прокопавания и други нарушения по короната на стената на язовирите незабавно да се възстановява плътността и равнинността и;
· Изготвяне и актуализиране на авариен план;
· Да се организира и поддържа нормалното функциониране на авариен склад на всеки от язовирите с необходимите инструменти и материали, съгласно изискванията на компетентните органи;
· Да се почиства от растителност и да се възстановява нормалния профил на сухия и мокрия откос на стената;
· Да се поддържа нормалната кота на преливния ръб;
· Да се поддържат в добро техническо състояние основните изпускатели;
· Да се поддържа нормалния профил и да се почистват от дървета и храсти стената, канала след крана на основния изпускател, преливния ръб и преливния канал;
· Да се поддържа проводимостта на отводния канал в съответствие с параметрите на преливните съоръжения на разстояние 500 м. от язовирните стени.
5.9.1. С декларацията по т. 5.9. се отчитат и изразходваните през предходната година средства за ремонт по т. 5.8.
5.10. Да предостави, по указание на концедента, места за общо ползване на водите и да осигури ползване на вода за напояване, по начин и в обем, съответстващ на изискванията на действащото законодателство и текущо договарян между страните, който не възпрепятствува основната дейност по концесията в обема, предвиден във Финансово-икономическия анализ.
5.11. Да допуска по всяко време представители на компетентните контролни органи и представителите на концедента, както и да предоставя документацията, уточнена в договора.
5.11.1. Да спазва всички предписания на Община Самуил и специализираните органи с цел безопасна експлоатация на обекта.
5.11.2. Да изпълнява за своя сметка предписанията от различни държавни и други компетентни органи, относно безопасната експлоатация на язовирите и свързаните с тях съоръжения и недопускане на аварийни ситуации.
5.11.3. Да участва със свои специалисти в съвместни комисии с длъжностни лица от общинска администрация и други компетентни органи, отговарящи за този вид дейност, в огледи и при съставяне на констативни протоколи за качеството на извършваната от него дейност.
5.12. При форсмажорни обстоятелства да предоставя ресурси и съдействие, по ред текущо уточняван между страните.
5.13.  Да запази и поддържа екологичната биосреда в язовирите, с оглед комплексно използване на водите. 
5.13.1. Концесионерът да предприеме необходимите действия по реда на екологичното законодателство, в случай че някоя от предвидените за изпълнение дейности, предмет на концесията, представлява инвестиционно предложение, попадащо в обхвата на глава Шеста от Закона за опазване на околната среда (ЗООС) и може да бъде разрешено само след одобряване, съгласно изискванията на ЗООС.
5.14.  При необходимост да представи оценка за въздействие върху околната среда, съгласно изискванията на действащото законодателство.
5.15.  Да застрахова за своя сметка обекта на концесията, в т.ч. за всички възможни щети и неблагоприятни последици от неговата експлоатация, техническо поддържане и ремонт.
5.16. Да заплаща всички дължими държавни такси свързани с    обекта.
5.17. Изисквания, свързани с националната сигурност и отбраната на страната, с опазването на околната среда, на човешкото здраве, на защитените територии, зони и обекти и на обществения ред:
5.17.1. При упражняване на правата по концесията, както и на съпътстващите права, концесионерът е длъжен да спазва всички изисквания относно опазване на човешкото здраве, водностопанските съоръжения, околната среда, защитените територии и обекти, националната сигурност, отбраната на страната и опазването на обществения ред, съгласно наредбите на Общински съвет – Самуил и действащото законодателство.
5.17.2. Концесионерът е длъжен да уведомява незабавно концедента за нововъзникнали обстоятелства, създаващи опасност за националната сигурност, отбраната и обществения ред.
5.17.3. Концесионерът е длъжен:
	5.17.3.1 Да изготви авариен план на язовирите, в съответствие с изискванията на чл. 138а, ал. 1 и 2 от Закона за водите и приложение № 2 към чл. 57, ал. 2 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол  за техническото им състояние (Обн. ДВ, бр. 9 от 31 януари 2020 г.);
	5.17.3.2. Да съгласува аварийния план по предходната подточка с концедента и със собствениците на каскадно разположените хидротехнически съоръжения по поречието на реката, както и със собствениците на други съоръжения, свързани с язовирите, в тримесечен срок от подписването на концесионния договор;
5.17.3.3. Незабавно да предприема мерки по изпълнение на всички предписания по техническото състояние и експлоатацията на язовирната стена и съоръженията към нея, дадени от компетентните органи.
5.17.4.Концесионерът е длъжен да изпълнява задълженията по чл.35, ал.3 от ЗЗБ.
5.17.5. Концесионерът е длъжен да изпълнява задълженията по чл.142 от ЗВ.
5.17.6. Концесионерът е длъжен да изпълнява всички изисквания на компетентните органи, свързани с националната сигурност, отбраната на страната и опазването на обществения ред.
5.18.1.  При изпълнение на концесионния договор концесионерът води аналитично счетоводно отчитане за предоставяните услуги и за другите стопански дейности, включени в предмета на договора.
5.18.2. Годишният финансов отчет на концесионера подлежи на задължителен финансов одит от регистриран одитор по Закона за независимия финансов одит и представя на концедента копие от одитирания финансов отчет.
6. Основни права и задължения на концедента:
6.1. Да получава концесионното възнаграждение и дължимата сума за организиране на социалните дейности в срокове и по условия, описани в договора.
6.2. Право на собственост върху язовира, инфраструктурата и други активи, описани в договора.
6.3. Да контролира изпълнението на задълженията на концесионера по договор, включително и чрез право на достъп до обекта и получаване на информация и документи.
6.4. Да прекрати едностранно договора при неизпълнение на задълженията на концесионера.
6.4.1. При едностранно прекратяване на договора по вина на концесионера или при прекратяване на договора по инициатива на концесионера: 
        - концесионерът дължи обезщетение включващо стойността на концесионното възнаграждение (актуално към момента на прекратяване на договора) за период от една година след датата на прекратяване на договора; 
        - стойността на годишните разходи за текуща поддръжка и ремонт на обекта и прилежащите му съоръжения – определени в т. VII на разд. Г.2 от финансово-икономическия анализ и актуализирани по начин,договарен между страните.
6.5. Да не пречи на концесионера да изпълнява задълженията си по договор, освен в случаите, регламентирани в действащото законодателство или при форсмажорни обстоятелства.
6.6. Да оказва съдействие при осъществяване на концесията, ако действията на концесионера са съобразени с договорните условия.
6.6.1. Да осигурява на концесионера постоянен и неограничен достъп до всички части от язовирите и свързаните с тях технологични и инфраструктурни съоръжения (в т.ч. разположени в други общински имоти) за осъществяване на дейностите, свързани с нормалната техническа експлоатация, поддържане и ремонт, задълженията по концесионния договор и действащото законодателство.
6.7. Да развали договора, по реда и при условията, предвидени в пар. 3 на Преходните и заключителните разпоредби на Закона за сдружения за напояване.
6.8. Страните могат да прекратят или променят условията на договора след Решение на Общински съвет, в т.ч. по отношение на срока на концесията и концесионното възнаграждение, при непредвидени обстоятелства, водещи до нарушаване на икономическия баланс на дейностите, свързани с нормалното използване на обекта за стопанска дейност и безопасната експлоатация на съоръженията.
7. Начало на концесията – датата на влизане в сила на концесионния договор.
8. Концесионно възнаграждение.
8.1.  Размерът на концесионното възнаграждение се определя от предложението на концесионера, но не може да бъде по-малко от определеното във финансово-икономическия анализ начално годишно концесионно възнаграждение, а именно – 21 000 лв., без ДДС. 
     8.2. Годишното концесионно възнаграждение се изплаща в срок до 31.03 на годината за която е дължимо, по начин, договорен между страните. За първата и последна година на концесията, концесионерът дължи на концедента, концесионно възнаграждение пропорционално за периода от време от годината, през който концесионния договор е действал. За първата година концесионера дължи концесионна вноска    платима в тримесечен срок от датата на сключване на договора.
     8.3. Актуализация на годишното концесионно възнаграждение се извършва с положителния индекс на цените и инфлацията на Националния статистически институт със стойността на средната инфлация за предходната годината. Актуализацията се извършва до 28.02. на годината. 
[bookmark: _GoBack]     8.4.За закъснение при изплащане на концесионното възнаграждение концесионерът дължи санкция в размер на законната лихва за периода след срока, посочен в т. 8.2.
     8.5.При закъснение на изплащането на концесионното възнаграждение с повече от шест месеца след срока, посочен в т. 8.2, концедентът може да прекрати едностранно договора.
9. Гаранции за изпълнение на задълженията по концесионния договор:
9.1.  За изпълнението на задълженията по концесионния договор,  концесионерът внася при подписването на договора сума в размер на  договореното при явяването на откритата процедура годишно концесионно възнаграждение, която му се връща след изтичането на договора. Начинът на внасяне се определя в конкурсната документация.
10.1. Всички спорове между страните се уреждат със споразумение между тях. Ако такова не може да бъде постигнато, споровете се разрешават в съответствие с действащото в Република България законодателство, пред съответния компетентен съд. 
10.2. За неуредените в  договора въпроси се прилагат разпоредбите на действащото в Република България законодателство.

VІ. Моделиране, анализ и избор на най-вероятните ефективни варианти за технико-технологичните и финансово-икономически параметри на концесията
Особеностите и условията, мотивирани в предишните раздели, показват че подобни хидромелиоративни съоръжения едва ли ще представляват съществен конкретен интерес като обекти за комплексно използване (респ. за привличане на съществени инвестиции), с оглед на ограничените възможности за използването им (най-вече за рибовъдство), липсата на изградена съвременна обща и технологична инфраструктура, физическото остаряване и свързаните с това бъдещи разходи за текущо поддържане и ремонти на съоръженията. В този смисъл, нормално е че Възложителят не е определил еднозначни изисквания към разработката по отношение на извършваните в обекта дейности, както и по отношение на срока на концесията. По тази причина екипът, осъществяващ разработката се насочи към определяне стойността на обекта, респ. на концесионното възнаграждение, на основата на очакваните приходи от използването на обекта за рибовъдство.
	Ориентацията към този подход се определя и от:
1. Неясните перспективи относно използването на води от язовирите за напояване:
1.1. Неизяснената практика относно правата за ползване на водните ресурси за напояване от трети лица (освен собственика и концесионера).
2. Неблагоприятните перспективи за развитие на поливно земеделие в района, респ. за интерес към ползване на вода за напояване, поради влошената социално-икономическа ситуация в района и причините, посочени в т. 1.1. 
3. Възможностите за организиране на рибовъдство в язовирите, при това без големи инвестиции в реконструкции на съоръжението.
4. Досегашната практика в Общината и региона, потвърждаваща изводите, мотивирани в т.т. 1 и 2.
5. Предварителните проучвания показват, че възстановителната стойност на обектите е твърде висока за да се използва като основа за определяне на концесионното възнаграждение. Този факт е логичен, като се има предвид ограниченото и едностранно използване на язовирите в момента. Все пак възстановителната стойност ще се използва като основа за определяне на разходите по техническата експлоатация, поддръжката и ремонта на съоръженията.
Като най-реална възможност за осъществяване на ефективна стопанска дейност в язовирите, считаме че се очертава отглеждането на шаранови риби.
	Моделирането на производствено-стопанската дейност по развъждане на риба е извършено при следните, най-съществени, характеристики и условия:
А. Развъждане на шаран в рамките на един угоителен сезон, при допускането, че е възможно 20 – 30 % от рибата да се реализира през следващата година, с оглед – достигане на живо тегло (над 1 кг.) подходящо за пазарна реализация на рибата. Иначе казано, това предполага един постоянен улов за период от 1 година, тъй като едни и същи количества се реализират допълнително, но и остават за реализация през следващата година.
Б. Зарибяване с около 200 риби на 1 дка водна площ.
В. Оцеляемост на заложения зарибителен материал – 70 %.
Г. Рибовъдството, като елемент от стопанския живот на страната не се отличава с особено съществен дял в реализираният обществен продукт, респ. с динамика на развитие, различна като посока на общите стопански процеси. В този смисъл може да се очаква равномерно нарастващо търсене на продукцията от обекта (изоставащо, но пропорционално на нарастващата покупателна способност на населението) което ще осигури годишен растеж на обема реализирана продукция в стойностно изражение.
За съжаление, влошаващата се социално – икономическа ситуация и очертаващите се тенденции за изпреварващ ръст на цените на енергийните ресурси и ограничаване на други потребности (не толкова необходими и/или популярни) дава основание да очакваме минимален (макар и постоянен) растеж.
Д. Годишни производствени разходи за дейността „рибовъдство”, включващи:
	Д.1. Разходи за закупуване на зарибителен материал.
	Д.2. Разходи за храна на рибата.
	Д.3. Други технологични разходи – за варуване, профилактични третирания, ел. енергия, транспортни разходи и др.
	Д.4. Разходи за амортизация на собствени активи – съгласно изискванията на Закона за корпоративното подоходно облагане (ЗКПО) и Счетоводен стандарт (СС) № 4 – Отчитане на амортизациите.
	Д.5. Разходи за персонал.
Е. Годишни разходи за текуща поддръжка и ремонти на язовирите и прилежащите им съоръжения – определени в зависимост от типа, пространствените характеристики и сложността на хидромелиоративните съоръжения.
Мероприятията и дейностите, в т.ч. тези с инвестиционен характер, финансирани със средствата по т. E, се отчитат пред собственика (Община Самуил) в едномесечен срок от изтичането на всяка година, считано от датата на влизане в сила на концесионния договор. Начинът и приоритетът на извършване на дейностите се определя от концесионера, в съответствие с действащото законодателство и предписанията на компетентните органи, като е задължително ежегодното изпълнение на следните мероприятия:
· При наличие на слягания, коловози, прокопавания и други нарушения по короната на стената на язовирите незабавно да се възстановява плътността и равнинността и;
· Изготвяне и актуализиране на авариен план;
· Да се организира и поддържа нормалното функциониране на авариен склад на всеки от язовирите с необходимите инструменти и материали, съгласно изискванията на компетентните органи;
· Да се почиства от растителност и да се възстановява нормалния профил на сухия и мокрия откос на стената;
· Да се поддържа нормалната кота на преливния ръб;
· Да се поддържат в добро техническо състояние основните изпускатели;
· Да се поддържа нормалния профил и да се почистват от дървета и храсти стената, канала след крана на основния изпускател, преливния ръб и преливния канал;
· Да се поддържа проводимостта на отводния канал в съответствие с параметрите на преливните съоръжения на разстояние 500 м. от язовирните стени.
Получените на основата на този модел стойности на очаквания чист приход от дейността „рибовъдство”, респ. на чистия приход от концесията (след отчитане на разходите по т. Е), определят основното финансово изискване на Община Самуил към концесионните предложения:
      - минимална стойност на годишното концесионно възнаграждение – 21 000 лв., без ДДС.

VІІ. Основни рискове, свързани с реализацията на концесията.
Нарушаване на икономическия баланс на дейностите, свързани с нормалната и безопасна експлоатация на хидротехническите съоръжения и на стопанските дейности, предмет на концесията, може да възникне в резултат на влиянието на следните основни групи от фактори:
- фактори, свързани с евентуални промени и/или претенции към собствеността на обекта. В момента такива обстоятелства не са установени;
- фактори, свързани с евентуални промени в начина и организацията за ползване на води от язовирите. С оглед състоянието и перспективите за развитие на поливно земеделие в района не се очаква съществено влияние на този тип фактори.
- фактори, свързани с нарушаване правилата за техническа експлоатация и безопасност, регламентирани в действащото законодателство. В този случай отговорността за всички потенциални щети и пропуснати ползи е на концесионера,  с оглед на задължението му да извършва всички мероприятия по текущото поддържане, ремонта и реконструкцията на хидротехническите съоръжения. Тези задължения на концесионера са обвързани с целевото изразходване на определени средства, с които е намалена стойността на концесионното възнаграждение.

VІІІ. Финансово-икономически показатели на концесията и ефективност на концесията от гледна точка на концедента.
Основните финансово-икономически показатели на концесията, определени във финансово-икономическия анализ са:
Нетна настояща стойност на обекта на концесията (NPV) – 178 100 лв.
[bookmark: OLE_LINK1]Вътрешна норма на възвръщаемост (IRR) – над 30 %.
Срок на концесията – 20 години.
Предложението за начална стойност на годишното концесионно възнаграждение е 21 000 лв., без ДДС.
Посочените характеристики предполагат възможности за организиране от концесионера на печеливши дейности, свързани с цялостното управление, експлоатация и използване на язовира, респ. платежоспособен интерес към процедурата за предоставяне на концесия.
Прогнозната стойност на концесията определена на основата на предполагаем растеж от 1 % на приходите от обекта и дисконтов процент  4% (препоръчван най-често при процедури за оценка на проекти от държавни органи и организации) е 9 677 000 лв., което я определя като концесия под европейския праг.
Икономическият баланс на концесията при посочените по-горе срок на концесията и стойност на концесионното възнаграждение може да се разглежда като съпоставимост между нетната настояща стойност на концесията и нетната настояща стойност на очакваните приходи на Общината. Определянето на посочените стойности е извършено като очакваните нетни парични потоци (изчислени като нарастващи с 1 % годишно) се дисконтират с дисконтов фактор при норма на дисконтиране 15% и се формира кумулативен дисконтиран нетен паричен поток Динамиката на този поток показва, че откупуването на инвестицията (160,6 х.лв.) настъпва през 5-та година от началото на концесията. Нетната настояща стойност на концесията е 178 100 лв., а нетната настояща стойност на очакваните от общината приходи – 178 300 лв., което показва съпоставимост, респ. справедливо разпределение на икономическата изгода между концесионера и концедента.
Ефективността на концесията от гледна точка на концедента е свързана с:
1. Съхраняването на съвкупността от хидромелиоративни съоръжения в региона, като функционално годна за експлоатация взаимносвързана система, осигуряваща нормалния и безопасен отток и използване на водите, в т.ч. при екстремни ситуации.
2. Осигуряването на редовна целенасочена технологична поддръжка и ремонт на основните функционални съоръжения на язовирите.
3. Социалният ефект, в резултат на:
[bookmark: _Hlk110520334]  -   ангажимента на концесионера да осигурява ежегодно финансиране на социални дейности и/или мероприятия;
· разкриването на нови работни места в дейностите по използването и технологичната поддръжка на язовирите и свързаните с тях съоръжения;
· възможностите за използването на язовирите и техните околности за индивидуален риболов и спортно-туристически мероприятия.
4. Получаването на концесионно възнаграждение, което при определени условия може да бъде съществено по-високо, в зависимост от привлечените ресурси и евентуалните иновативни решения, повишаващи ефективността на стопанската дейност на концесионера, респ. стойността на неговото предложение за концесионно възнаграждение.
	
ІХ. Избор на вида на концесията.
	Особеностите и характера на дейностите, описани в разд. ІV, както и изискванията, мотивирани в Закона за концесиите (ЗК) определят като най-адекватна форма за предоставяне на посочените дейности – концесията за строителство (вж. чл. 7 от ЗК).
Сравнително опростените и малко на брой изисквания и еднозначността на показателите, с които се оценяват предложенията на участниците, както и изискването на чл. 52 от ЗК определят избора на процедурата за определяне на концесионер – открита процедура.

	Х. Изисквания за подбор на участниците.
Липсата на специални изисквания и на необходимост от значителни ресурси при извършване на дейностите, които могат да се организират в обекта на концесията, определят като единствени ограничения разпоредбите на чл. 60 от Закона за концесиите (ЗК).
	В този смисъл, участниците следва да предоставят декларации за отсъствие на обстоятелствата по чл. 60 ал. 2 от ЗК, с отчитане на изключенията, предвидени в чл. 60 ал. 4 от ЗК.
Липсата на тази декларация е основание за отстраняване на участника.
С оглед приоритета на изискването за осигуряване на нормална, безопасна и съобразена с изискванията на действащото законодателство експлоатация и текущо поддържане на съоръженията, е целесъобразно да се предвиди изискване към момента на подписване на концесионния договор концесионерът да отговаря на изискванията за оператор на язовирна стена, съгласно пар. 1 ал. 1 т. 95 от Допълнителните разпоредби на Закона за водите, или да има договор за извършване на дейностите, предвидени в чл. 138 от Закона за водите, с друго лице отговарящо на изискванията за оператор на язовирна стена.
Изпълнението на това изискване е условие за сключването на концесионния договор.

[bookmark: _Hlk94184483]	ХІ. Документи, формиращи предложението на участника в процедурата.
1. Декларация за поемане на правата и задълженията по техническата експлоатация , поддържането, ремонтите и обезопасяването на язовирите  и съоръженията към тях.
Приоритета на целите, свързани със запазването и нормалната експлоатация на хидромелиоративните съоръжения на територията на Община Самуил изискват участниците да декларират, че ще осъществяват стопанската си дейност в обекта на концесията като за целия срок на концесията поемат на свой риск и за своя сметка  изцяло правата и задълженията по експлоатацията , поддържането , ремонтите ,обезопасяването  и ползването на язовирите, хидротехническите и инфраструктурните съоръжения по реда на Наредба за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние - ДВ, бр. 9 от 31.01.2020 г. (наричана по-нататък Наредбата),Наредба за водноспасителната  дейност и обезопасяването на водните площи – ДВ.бр 65 от 31. 07 . 1996 г. , както и по реда на евентуални бъдещи нормативни документи, регламентиращи посочените права и задължения.
2. Предложение за стойност на годишното концесионно възнаграждение.
 Приетият принцип за липса на ограничения и стимулиране на по-ефективни технологични и организационни решения определя като най-съществен критерий за оценка на предложенията, респ. документ, формираш предложението на участника в процедурата, предложението за стойност на годишното концесионно възнаграждение.
[bookmark: _Hlk110431951]Предложенията за стойност на годишното концесионно възнаграждение са в български левове и не трябва да са по-ниски от определената в концесионните анализи начална стойност в размер на 21 000 лв., без ДДС. Предложения, включващи по-ниска стойност няма да бъдат разглеждани, като несъответстващи на икономическите изисквания на Общината.
3. Инвестиционна програма за изграждане на сгради, спомагателни постройки, технологични и инфраструктурни съоръжения (в т.ч. пътища, площадки, зелени площи, трайни насаждения), подобряващи:
- условията за експлоатация и поддържане на язовирите;
- условията и възможностите за организиране на туристически, почивни и спортни дейности и мероприятия.
Инвестиционната програма включва разпределение на общата инвестиция по отделни инвестиционни проекти (обекти, съоръжения и др.), както и по години. Срокът за изпълнение на инвестиционната програма е 2 години, считано от началото на концесията.
Инвестициите, пряко свързани с движимо имущество в дейността „рибовъдство” не следва да се приемат като елемент от инвестиционната програма, тъй като не променят първоначалните параметри на обекта – предмет на концесията и не увеличават неговата стойност.
4. Предложение за стойност на годишните средства за финансиране на социални дейности и/или мероприятия.
[bookmark: _Hlk110494247]Стремежът на Община Самуил да осигурява алтернативни източници за бързо и комплексно организиране и финансиране на социално значими дейности и/или мероприятия, както и традициите и опита в тази област, определят като съществено изискване към участниците, респ. като критерий за оценка на предложенията, стойността на годишните средства за финансиране на социални дейности и мероприятия. Документът, формиращ предложението на участника в процедурата е описаното в настоящата т. 4 Предложение.
Предложенията за стойност годишните средства за финансиране на социални дейности и мероприятия са в български левове и не трябва да са по-ниски от 3 000 лв., без ДДС. Предложения, включващи по-ниска стойност няма да бъдат разглеждани, като несъответстващи на икономическите изисквания на Общината.
В заключение може да се обобщи, че минималните изисквания към офертите включват:
· Поемане от концесионера на правата и задълженията по експлоатацията на язовирите, язовирните стени и свързаните с тях съоръжения по начина, посочен в т. 1 от настоящия раздел.
· Към момента на подписване на концесионния договор концесионерът да отговаря на изискванията за оператор на язовирна стена, съгласно пар. 1 ал. 1 т. 95 от Допълнителните разпоредби на Закона за водите, или да има договор за извършване на дейностите, предвидени в чл. 138 в от Закона за водите, с друго лице отговарящо на изискванията за оператор на язовирна стена.
· Концесионерът да предложи концесионно възнаграждение не по-ниско от определената в концесионните анализи стойност от 21 000 лв., без ДДС.
· Инвестиционната програма да осигурява нормални и съобразени с действащото законодателство:
- условия за експлоатация и поддържане на язовирите;
- условия и възможности за организиране на туристически, почивни и спортни дейности и мероприятия.
· Концесионерът да предложи осигуряване на годишни средства за финансиране на социални дейности и/или мероприятия в размер не по-нисък от 3 000 лв., без ДДС.

	ХII. Методика за оценка на предложенията.

	Оценката на представените предложения ще бъде сбор от показатели, оценяващи най-съществените условия и изисквания към концесията, с относителна тежест посочена по-нататък:
[bookmark: _Hlk110432495][bookmark: _Hlk110432242]1. Показател, оценяващ предложения размер на годишното концесионно възнаграждение (Пк) – с относителна тежест 40 %.
[bookmark: _Hlk94192413]
Кi
Пк = ------- . 40
Кmax

където Кi [лв.] – предложена от i–я участник размер на концесионното възнаграждение;
[bookmark: _Hlk110494484]	Кi ≥ 21 000 лв.
	Кmax [лв.] – най-високия предложен размер на концесионното възнаграждение.
	Стойността на Пк може да бъде ≤ 40.	
2. Показател, отчитащ опита на участника при концесии или договори за наем за експлоатация, поддържане и ремонт на водни обекти (По) – с относителна тежест 40 %.
[bookmark: _Hlk94192455]Оi
По = ------- . 40
[bookmark: _Hlk94192624]Оmax

[bookmark: _Hlk94192736][bookmark: _Hlk94192638][bookmark: _Hlk94192700][bookmark: _Hlk100665628][bookmark: _Hlk100665601]където Оi (год.) – години през които участника е бил концесионер (наемател) на воден обект, подлежащ на контрол по реда на Закона за водите и наредбата по чл. 141 от Закона за водите и концесията (договора за наем) не е била прекратена по вина на концесионера (наемателя).
[bookmark: _Hlk94192745][bookmark: _Hlk100665644][bookmark: _Hlk94192920][bookmark: _Hlk94193579]	Оmax (год.) – най-дългият период през който участник е бил концесионер (наемател) на воден обект, подлежащ на контрол по реда на Закона за водите и наредбата по чл. 141 от Закона за водите и концесията (договора за наем) не е била прекратена по вина на концесионера (наемателя).
	Когато концесията е завършила с непълна година Оi и Оmax не са цели числа, а имат дробна част равна на броя дни от концесията през последната година разделен на броя дни в една стандартна година (365 дни).
	Стойността на По може да бъде 0 ÷ 40.
	Участник, който няма опит като концесионер (наемател) на язовир, подлежащ на контрол по реда на Закона за водите и наредбата по чл. 141 от Закона за водите, получава По = 0.
[bookmark: _Hlk66798518][bookmark: _Hlk110432620]3. Показател, оценяващ предложения размер на годишните средства за финансиране за социални дейности и/или мероприятия (Пс) – с относителна тежест 20 %.
Сi
Пс = ------- . 20
Сmax

където Сi [лв.] – предложена от i–я участник размер на годишните средства за финансиране за социални дейности и/или мероприятия;
	Сi ≥ 3 000 лв.
Сmax [лв.] – най-високия предложен размер на годишните средства за финансиране за социални дейности и/или мероприятия.
Стойността на Пс може да бъде ≤ 20. 
[bookmark: _Hlk94192486]Окончателната оценка на предложението на даден участник ще се определи съобразно стойността на интегрален показател (Пок), който представлява сбор от показателите, мотивирани в т.т. 1, 2 и 3, отчитащи и относителните тежести на отделните критерии.



Пок = Пк + По + Пс

[bookmark: _Hlk110432678]	Стойността на Пок може да бъде ≤ 100. 
	Печели предложението, за което се получава най-висока стойност на Пок.

